### Beslutning

Anbefales.

### Sagsfremstilling

## Resume og sagens baggrund

På investeringsoversigten er et resterende rådighedsbeløb på 4,4 mio. kr. til klimatilpasning.
Der søges om anlægsbevilling til det samlede rådighedsbeløb til projektering og udførsel af
klimatilpasningsprojekter omkring erhvervsarealer ved [adresse], [adresse],
Sukkerkanalen og [adresse].

## Indstillinger

Direktøren indstiller at gives en anlægsbevilling på i alt 4,4 mio. kr. finansieret af det afsatte
rådighedsbeløb til klimatilpasningsprojekter.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

*Klimatilpasning i [adresse] - Kærby Å og [adresse] og erhvervsudviklingen øst for Hovvejen sætter fokus på håndtering af vand fra nedbør.
Områderne øst for Hovvejen afvandes via Kærby Enge og Kærby Å, der løber igennem et lavt område og ud i [adresse]. Området har boliger og erhvervsområder, der kan blive påvirket af oversvømmelser ved skybrud og højvande, der bremser eller forhindrer afledningen af åen til havet.
I tæt dialog med Kalundborg Forsyning arbejdes der på at forberede Kærby Enge og [adresse] til at kunne håndtere stigende vandmængder. Der kan blive tale om at lave "vandbremser" i oplandet til Å-systemet, at ændre vandløbet profil så det kan rumme større vandmængder og at ændre havvandsklapper og udløbssystem.

*Styring og planlægning for Sukkerkanalen*
I forbindelse med Sukkerkanalen er der behov for at etablere en målestation, for at kunne give et bedre datagrundlag til håndtering af nedbør i å-systemet.

*Klimaanlægsmidler til håndtering af regn- og overfladevand*
Klimaanlægsmidlerne anbefales anvendt til strategiske jordkøb, og til mindre anlægsprojekter omkring håndtering af regn- og overfladevand, ca. 4,4 mio. kr.
Administrationen forventer betydelige synergier med Kalundborgs Forsynings indsatser i samme områder.

Hvert projekt vil særskilt blive fremstillet til politisk godkendelse i Teknik- og Miljøudvalget efter yderligere planlægning.

Økonomiske konsekvenser

Der er et resterende rådighedsbeløb på 4,4 mio. kr. til klimatilpasning. Restrådighedsbeløbet
udgør herefter 0 kr.

[adresse] bemærkninger er indarbejdet i sagen.